open-index/open-wikipedia-markdown huggingface dataset:
Aeroflotin lento 7841

**Aeroflotin lento 7841** oli Aeroflotin reittilento Minskistä Leningradiin. Lennolla 1. helmikuuta 1985 käytetty Tupolev Tu-134AK syöksyi maahan pian lentoonlähdön jälkeen molempien moottorien sammuttua. Lennolla oli 80 ihmistä, joista 58 kuoli maahansyöksyssä.

Onnettomuuskone oli pysäköitynä Minskin lentoasemalla 25. tammikuuta lähtien. Sää oli tuona aikana sateinen, ja lämpötila laski nollan alle. Juuri ennen onnettomuuslentoa koneelle tehtiin jäänpoistokäsittely kuumalla vedellä ja jäänpoistonesteellä. Lentoonlähdössä ei ollut ongelmia, mutta kuusi sekuntia sen jälkeen vasemmanpuoleinen moottori sammui. Miehistö jatkoi nousua koneen kääntyessä samalla vasemmalle. He alkoivat myös valmistautua palaamaan Minskiin. 65 sekuntia lentoonlähdön jälkeen oikeanpuoleisen moottorin viasta ja tärinästä varoittavat valot syttyivät. Kaksi sekuntia myöhemmin moottori sammui. Kapteeni käänsi koneen laskuun säilyttääkseen riittävän lentonopeuden. Ympärillä oli vain metsää, eikä korkeus riittänyt Minskiin palaamiseen, joten miehistön oli tehtävä pakkolasku. Kone osui puihin 22 metrin korkeudella, syöksyi maahan ja syttyi tuleen. Lentoinsinööri, suunnistaja ja lentoemäntä sekä 55 matkustajaa kuoli. Loput 22 koneessa ollutta loukkaantuivat, mutta selvisivät hengissä.

Moottoreita tutkittaessa selvisi, että ne olivat sammuneet niihin päätyneen jään vuoksi. Jään lähdettä ei varmuudella pystytty selvittämään, mutta todennäköisimpänä vaihtoehtona pidettiin huolimatonta jäänestokäsittelyä ja sen tulosten tarkastamista, joiden seurauksena siiville jäi jäätä.

## Lähteet
A Conspiracy of Stars

__NOTOC__
**A Conspiracy of Stars** on brittiläisen hard rock -yhtye UFOn kahdeskymmenesensimmäinen studioalbumi, joka julkaistiin alkuvuodesta 2015.

## Kappaleet
* Kaikki kappaleet kirjoittanut Phil Mogg ja Vinnie Moore, ellei toisin mainita.

# 
# 
# 
# 
# 
# 
# 
# 
# 
# 

### Japanin painoksen lisäkappaleet
#  

## Kokoonpano
* Phil Mogg – laulu
* Vinnie Moore – kitara
* Paul Raymond – kosketinsoittimet
* Rob De Luca – basso
* Andy Parker – rummut

## Arvostelut
* Sputnikmusic: 

## Lähteet
Kymmenottelun Suomen-mestaruuskilpailut 1912

Kymmenottelun Suomen mestaruudesta kilpailtiin Kokkolassa 24.–25. elokuuta 1912. Samassa yhteydessä ratkaistiin mestaruus myös tunninjuoksussa. Otteluun osallistui 4 urheilijaa. 

## Kymmenottelun lopputulokset

Lajit taulukoitu järjestyksessä: pituushyppy, kuulantyöntö, 110 m aitajuoksu, kiekonheitto, seiväshyppy, 100 m juoksu, korkeushyppy, keihäänheitto, kolmiloikka, 1 500 m juoksu.

## Tunninjuoksu

## Lähteet

* 29.8.1912 Suomen Urheilulehti no 31, sivu 4
Olavin Krouvi

**Olavin Krouvi** eli ”Olkku” on Turussa Hämeenkatu 30:ssä sijaitseva ravintola, joka on perustettu vuonna 1964. Se oli 1980-luvun loppuun asti Oy Alko Ab:n tytäryhtiön Kantaravintolat Oy:n omistuksessa ja noudatti aluksi paljolti samaa liiketoimintakonseptia kuin ympäri maata toimineet Kantakrouvit portsareineen ja ruokatarjoiluineen. Olavin Krouvista tuli pian suositumpi kuin vuotta aiemmin Turun Humalistonkadulle avatusta saman ketjun Kantakrouvista. Ravintolan vakioasiakkaiksi tuli kulttuuriväkeä, etenkin läheisen Turun kaupunginteatterin henkilökuntaa.

Vuonna 1985 Olavin Krouvi muuttui Jouni Aallon johdolla menestykselliseksi musiikkibaariksi ja tanssipaikaksi nimeltä Number One Music Bar. Taiteilijat vaihtuivat juppinuoriin, mutta uusi konsepti menestyi jonkin aikaa hyvin. 1990-luvun vaihteessa Arctiaksi muuttunut Kantaravintolat myi Olavin Krouvin Jouni Aallolle sekä jääkiekkoilija Hannu Virralle ja urheilutoimittaja Juha-Pekka Jalolle, joka myöhemmin vetäytyi toiminnasta ja tilalle tuli Hannu Virran poika Niko. He muuttivat Olavin Krouvin vähitellen urheiluhenkiseksi korttelikapakaksi.

2010-luvun puolivälissä omistajat joutuivat syytteisiin yli puolen miljoonan euron myynnistä ohi kirjanpidon kolmen vuoden aikana. Toimitusjohtaja Jouni Aalto sai käräjäoikeudessa kahden vuoden ja viiden kuukauden ehdottoman vankeusrangaistuksen sekä kolmen vuoden liiketoimintakiellon törkeästä kirjanpitorikoksesta ja kahdesta törkeästä veropetoksesta.

Keväällä 2017 Olavin Krouvi sai uudet omistajat, joihin kuuluvat laulaja Ressu Redford, elokuvatuottaja Markus Selin ja Turussa Bar Rentoa vetävä Christer Ekqvist.

## Lähteet

## Kirjallisuutta
*Kemppainen, Seppo (2014): *Olkun oppivuodet – puoli vuosisataa Olavin Krouvissa.* Viestintäpalvelu Meseta. .

## Aiheesta muualla
*Olavin Krouvin kotisivut
Tockus ruahae

**Tockus ruahae** on sarvinokkien heimoon kuuluva lintu, jota tavataan Tansaniassa.

## Lähteet
*Kemp, A.C. & W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8. full text 
### Viitteet
Nautinnon asteittaiset liukumat

**Nautinnon asteittaiset liukumat** () on vuonna 1974 ensi-iltansa saanut Alain Robbe-Grilletin ohjaama ja käsikirjoittama ranskalainen taide-elokuva, jonka pääosissa ovat Anicée Alvina ja Olga Georges-Picot. Elokuva kertoo Alice-nimisestä nuoresta naisesta, jota syytetään murhasta ja noituudesta. Eroottinen psykologinen rikosdraamaelokuva sisältää myös kauhu-, jännitys- ja fantasiaelokuvien aineksia. Elokuvan tuottajina olivat André Cohen ja Marcel Sébaoun sekä tuotantoyhtiöinä Cosefa ja S.N.E.T.C..

*Nautinnon asteittaiset liukumat* sai ensi-iltansa Ranskassa 7. maaliskuuta 1974, oli Lira Filmsin teatterilevittämä ja keräsi teatterikierroksensa aikana 304 910 katsojaa. Elokuva sai uusintaensi-iltansa Ranskassa 6. marraskuuta 2013, jolloin sen teatterilevittäjänä oli Carlotta Films. Elokuva julkaistiin Ranskassa DVD:lle 6. marraskuuta 2013 ja Yhdysvalloissa sekä DVD:lle että blu-raylle 11. helmikuuta 2014.

## Näyttelijät

## Lähteet

## Aiheesta muualla
* 
* 
* 
* ''Nautinnon asteittaiset liukumat'' AlloCinéssä 
* ''Nautinnon asteittaiset liukumat'' UniFrancessa
Sepponen

**Sepponen** on suomalainen sukunimi. Tunnettuja Sepposia:

* Hannu Sepponen (s. 1959), muusikko ja lauluntekijä
* Paavo Sepponen (1923–1998), painija
* Raimo Sepponen (s. 1936), jääkiekkoilija ja erotuomari
* Sanna Sepponen (s. 1978), näyttelijä ja vammaisurheilija
Godiva Chocolatier

**Godiva Chocolatier** on belgialainen suklaata valmistava yritys. Sen perusti Pierre Draps vuonna 1926. Hänen perheensä ihaili Lady Godivan legendaa, ja he nimesivät yrityksen hänen mukaansa. Vuonna 1968 yritys pääsi Belgian kuninkaalliseksi hovihankkijaksi, mikä lisäsi tuotemerkin tunnettavuutta. Vuonna 1972 Godiva avasi ensimmäiset kansainväliset liikkeensä Pariisiin, New Yorkiin ja Tokioon. Nykyään yrityksellä on yli 600 liikettä yli sadassa maassa.


Tiedosto:Godiva_belgian_chocolate_golden_box_24.JPG|Godivan kultainen laatikko
Tiedosto:Chocolates_Godiva.001_-_Brussel.JPG|Godivan suklaalevyjä
Tiedosto:Godiva.jpg|Godivan kauppa


## Lähteet

## Aiheesta muualla

* Viralliset sivut
Akateeminen puhallinorkesteri

**Akateeminen puhallinorkesteri** (AP) on helsinkiläinen sinfoninen puhallinorkesteri, joka perustettiin Helsingin yliopiston ylioppilaskunnan (HYY) jäsenjärjestöksi keväällä 1995. Orkesterin tehtäväksi ja tavoitteeksi asetettiin puhallinorkesterin sinfonisen, korkeataiteellisen puolen esilletuominen.

Orkesterin soittajisto koostuu pääkaupunkiseudun korkeakoulujen opiskelijoista ja henkilökunnasta sekä muista, pitkälle edenneistä puhallinmusiikin harrastajista. Orkesterin yhteydessä toimii myös useita pienyhtyeitä, kuten A-Seitsikko ja Dandy Sextet.

Orkesterin taiteellisena johtajana toimii vuoden 2023 alusta Albert Lenkiewicz. Aiemmin orkesteria ovat johtaneet muun muassa Kalervo Kulmala, Sami Ruusuvuori, Ville Paakkunainen, Jarkko Aaltonen, Aino Koskela, Ville Komppa ja Henriikka Teerikangas. Orkesterin kunniakapellimestari on Kalervo Kulmala.

Vuonna 1999 Akateeminen puhallinorkesteri vastaanotti Helsingin yliopiston Pacius-palkinnon.

## Lähteet
Vaattovaara

**Vaattovaara** on seuraavien suomalaisten henkilöiden sukunimi:

* Jari Vaattovaara (s. 1974), jääpalloilija
* Lotta Vaattovaara (s. 1989), näyttelijä ja laulaja
* Mari Vaattovaara (s. 1967), kaupunkimaantieteen professori 
* Vilma Vaattovaara (s. 1993), jääkiekkoilija.
Alestalo

**Alestalo** on seuraavien suomalaisten henkilöiden sukunimi:

* Aarne Alestalo (1914–1992), yritysjohtaja, kauppaneuvos
* Anshelm Alestalo (1880–1954), kansanedustaja
* Marjatta Alestalo (s. 1953), tietokirjailija
* Mikko Alestalo (s. 1951), meteorologi
* Raija Alestalo-Rahko (s. 1940), pianisti
* Sanna Alestalo (s. 1982), pesäpalloilija
* Uuno Alestalo (1890–1968), juristi
Kunta konkurssissa

**Kunta konkurssissa** on Simo Ojasen 1984 kirjoittama kirja. Se on lajityypiltään tieteisfiktion ja maalaiselämän sekoitusta.

## Juoni
Kirja kertoo avaruusoliosta, joka saapuu syrjäiseen kuntaan, joka on taloudellisessa ahdingossa. Ufo tapaa matkallaan kirjavan joukon henkilöitä. Tarina on kirjoitettu kunnassa olevien ihmisten näkökulmasta ja mitä heidän elämässään tapahtuu.

## Lainaus

## Lähteet
Björninen

**Björninen** on seuraavien suomalaisten henkilöiden sukunimi:

* Hannes Björninen (s. 1995), jääkiekkoilija ja olympiavoittaja
* Juha Björninen (s. 1954), musiikkituottaja ja kitaristi
Cult

**Cult** voi tarkoittaa ainakin seuraavia:

* *[[Cult (Apocalyptican albumi)|Cult]]*, Apocalyptican albumi vuodelta 2001
* *[[Cult (Medeian albumi)|Cult]]*, Medeian albumi vuodelta 2008
* *[[Cult (Baysiden albumi)|Cult]]*, Baysiden albumi vuodelta 2014
* *[[Cult (To/Die/Forin albumi)|Cult]]*, To/Die/Forin albumi vuodelta 2015
* *[[Cult (televisiosarja)|Cult]]*, The CW:n yhdysvaltalainen televisiosarja vuodelta 2013
* Cult, yksi kitaristi Tuomas Karhusen taiteilijanimistä.
* Cult, Hartwallin valmistama energiajuoma.

## Katso myös
* The Cult, englantilainen rockyhtye
Fors

**Fors** tarkoittaa muun muassa seuraavia:

* Fors, Ranskan kunta

## Sukunimi
* Hans Fors (1933–1993), kirjailija ja teatterinjohtaja
* Kati Fors (s. 1979), iskelmälaulaja, vuoden 2005 tangokuningatar
Haaranen

**Haaranen** voi tarkoittaa seuraavia:

## Paikannimenä

* Iso-Haaranen, järvi Saarijärvellä
* Pieni-Haaranen, järvi Saarijärvellä

## Sukunimenä
Haaranen on seuraavien suomalaisten henkilöiden sukunimi:

* Anna Haaranen (s. 1962), näyttelijä
* Anneli Haaranen (1934–2020), uimari
* Helena Haaranen (s. 1959), tanssija ja näyttelijä
* Matias Haaranen (s. 1996), jääkiekkoilija
* Outi Haaranen (s. 1964), näyttelijä
* Pasi Haaranen (s. 1957), valokuvaaja
* Pietari Haaranen (1762–1833), maanviljelijä ja valtiopäivämies.
Alaspää

**Alaspää** on seuraavien suomalaisten henkilöiden sukunimi:

* Anne-Mari Alaspää (s. 1989), näyttelijä
* Arto Alaspää (s. 1946), muusikko, ÄKT:n toiminnanjohtaja
* Tino Alaspää (s. 2003), pesäpalloilija.

Alaspää esiintyy myös paikannimenä:

*Alaspää, kylä Salon ja Raaseporin rajalla
*Alaspää, kylä Vetelissä.
Vainikka

**Vainikka** on seuraavien suomalaisten henkilöiden sukunimi:

* Anne Vainikka (1958–2018), amerikansuomalainen kielitieteilijä
* Antti Vainikka (s. 1974), kestävyysjuoksija
* Eki Vainikka (s. 1987), BMX-pyöräilijä
* Jesse Vainikka (s. 1992), videopeliammattilainen
* Pasi Vainikka (s. 1977), tekniikan tohtori ja toimitusjohtaja
* Viivi Vainikka (s. 2001), jääkiekkoilija ja olympiamitalisti.
Aallonmurtaja (täsmennyssivu)

**Aallonmurtaja** voi tarkoittaa seuraavia asioita:

* aallonmurtaja, vesialueen rannalla sijaitseva täytepenger, johon aallot pysähtyvät
* *[[Aallonmurtaja (Santeri Kinnusen albumi)|Aallonmurtaja]]*, Santeri Kinnusen albumi vuodelta 1994
* *[[Aallonmurtaja (Aknestikin albumi)|Aallonmurtaja]]*, Aknestik-yhtyeen albumi vuodelta 1998
* *[[Aallonmurtaja (televisiosarja)|Aallonmurtaja]]*, suomalainen draamasarja vuodelta 2017
Haaja

**Haaja** on seuraavien suomalaisten henkilöiden sukunimi:

* Jesse Haaja (s. 1983), elokuvaohjaaja
* Joona Haaja (s. 1990), koripalloerotuomari ja entinen koripalloilija
* Teemu Haaja (s. 1972), jalkapalloilija
* Vesa Haaja (s. 1968), muusikko.
Seven Deadly

__NOTOC__
**Seven Deadly** on brittiläisen hard rock -yhtye UFOn kahdeskymmenes studioalbumi, joka julkaistiin alkuvuodesta 2012. Kuten edeltävälläkin albumilla, myös tällä bassoa soittaa yhtyeen ulkopuolinen muusikko, Lars Lehmann. Yhtye kuitenkin soitti konsertteja varsinaisen basistinsa, Rob De Lucan, kanssa.

## Kappaleet
* Kaikki kappaleet kirjoittaneet Vinnie Moore ja Phil Mogg, ellei toisin mainita.

# 
# 
# 
# 
# 
# 
# 
# 
# 
# 

### Limited Editionin lisäkappaleet
#  
# 

## Kokoonpano
* Phil Mogg – laulu
* Vinnie Moore – kitara
* Paul Raymond – kosketinsoittimet, kitara
* Andy Parker – rummut

### Vierailevat muusikot
* Lars Lehmann – basso

## Lähteet
Hasa

**Hasa** on seuraavien suomalaisten henkilöiden sukunimi:

* Jari Hasa (s. 1976), jalkapalloilija
* Tiia Hasa (s. 1967), televisiokuuluttaja
Hasu

**Hasu** tarkoittaa muun muassa seuraavia:

* Hasu, keisarillisen Japanin laivaston Momi-luokan hävittäjä

## Sukunimi
* Heikki Hasu (1926–2025), yhdistetyn hiihdon urheilija, olympiavoittaja ja kansanedustaja
* Vihtori Hasu (1878–1918), työmies, punakaartin keskisen rintaman ylipäällikkö
Vuotila

**Vuotila** on muun muassa seuraavien henkilöiden sukunimi:

* Aaro Vuotila (s. 1979), näyttelijä
* Antti Kustaa Vuotila (1871–1918), Muurmannin evankelis-luterilaisen seurakunnan kirkkoherra
* Armo Vuotila (1905–1951), kirjailija
* Iikka Vuotila (1933–1975), kirjailija ja pappi
* Tuula Vuotila (s. 1949), kuulantyöntäjä.
Säisä

**Säisä** voi tarkoittaa:

* Eino Säisä (1935–1988), kirjailija ja kansakoulunopettaja
* Jani Säisä (s. 1978), lentopalloilija ja lentopallovalmentaja
* Tatu Säisä (s. 1983), lentopalloilija
Aallonmurtaja (televisiosarja)

**Aallonmurtaja** on suomalainen Kotkaan sijoittuva rikosdraamasarja, jonka keskiössä on perhe, joka tienaa elantonsa ammattirikollisuudesta. Sarjan pääosissa näyttelevät Maria Ylipää (Tuula) ja Turkka Mastomäki (Upi).

*Aallonmurtaja* on C More -suoratoistopalvelun ensimmäinen suomalainen alkuperäissarja. Sarjan kaksi ensimmäistä jaksoa julkaistiin palvelussa 2. syyskuuta 2017. Ensimmäinen jakso esitettiin 2. syyskuuta 2017 myös MTV3-kanavalla. Kokonaisuudessaan *Aallonmurtajan* 1. kausi esitettiin MTV3:lla vuonna 2018.

Sarjan toinen kausi esitettiin alkuvuodesta 2019 C Morella ja loppuvuodesta MTV3:lla.

Sarjan kolmas kausi kuvattiin kesällä ja syksyllä 2020. Sen esittäminen alkoi C Moressa 25. helmikuuta 2021. Kolmannen kauden esittäminen MTV3-kanavalla alkoi 24. tammikuuta 2022.

Sarjan viimeinen, neljäs kausi alkoi MTV Katsomo+:ssa (ent. C More) 14. joulukuuta 2023. Sarjan päätösjakso julkaistiin palvelussa 25. tammikuuta 2024.

## Rooleissa

## Jaksot
### Ensimmäinen tuotantokausi (2017)
Ensimmäisen tuotantokauden jaksot julkaistiin C Moressa syksyllä 2017. Kaksi ensimmäistä osaa julkaistiin lauantaina 2. syyskuuta ja samana päivänä ensimmäinen jakso esitettiin myös MTV3-kanavalla. Kolmannesta jaksosta eteenpäin uudet jaksot julkaistiin palvelussa aina torstaisin. MTV3-kanavalla koko kausi esitettiin sunnuntaisin 4. helmikuuta 2018 alkaen.

Ensimmäinen kausi kuvattiin syksyllä 2016.

|}

### Toinen tuotantokausi (2019)

|}

### Kolmas tuotantokausi (2021)

|}

## Lähteet

## Aiheesta muualla
* Virallinen sivusto 
* ''Aallonmurtaja'' C Moressa
Hartikka

**Hartikka** voi tarkoittaa seuraavia:

## Suomalaisia henkilöitä
### Hartikka etunimenä
* Hartikka Jaakonpoika Garp (k. 1486/1487), asemies, kihlakunnantuomari ja laamanni 
* Hartikka Henrikinpoika (k. 1599), soturi
* Hartikka Speitz (1591–1651), lainlukija ja -kääntäjä

### Hartikka sukunimenä
* Annika Hartikka (s. 1993), näyttelijä
* Lempi Hartikka (1907–2001), varatuomari ja urheiluvaikuttaja.
* Marketta Hartikka (s. 1949), jalkapalloilija
* Niilo Hartikka (1909–1998), keskimatkojen juoksija

## Paikkoja
* Hartikka, järvi Rautalammilla.
Kaupungit puristuvat puristimissa

__NOTOC__
**Kaupungit puristuvat puristimissa** on Joose Keskitalon toinen studioalbumi, joka julkaistiin maaliskuussa 2006 levymerkillä Helmi Levyt. Albumi on edeltäjäänsä vihaisempi ja ahdistuneempi teos. Albumi on sooloalbumi, jonka taustalle Keskitalo on kasannut nimeämättömän yhtyeen.

## Vastaanotto

Albumi sai hyvän vastaanoton. Desibelin Ilkka Valpasvuo antoi albumille erinomaisen arvosanan, ja sanoi artistin edeltävän *[[Luoja auta]]* -albumin nappisuorituksen tuovan ennakko-odotuksia mitkä täytetään, ja kuvaili albumia vuoden koskettavimmiksi ja kauneimmiksi albumeiksi. Soundin Jani Järvinen antoi albumille kolme tähteä viidestä. Hän sanoi Keskitalon ulosannin lähentelevän menneiden aikojen tulkintoja, ja artistin sanoitusten olevan syvällisiä ja aiheiden raskaita. Hän piti albumia hienoisena pettymyksenä, ja olisi toivonut vallitsevan protestilaulannan antavan enemmän jalansijaa kauniille melodioille.

## Kappaleet
Kaikki kappaleet kirjoittanut Joose Keskitalo.

#
#
#
#
#
#
#
#

## Kokoonpano

### Muusikot
* Joose Keskitalo – laulu, kitara, huuliharppu (1, 6), harmoni (3, 7)
* Sakari Matikka – basso
* Jani Lamberg – rummut
* Jari Paukkunen – harmoni, piano
* Jenni Koivistoinen – laulu (kappale 2)
* Arwi Lind – basso (kappale 6)

### Tuotanto
* Arwi Lind – tuottaja
* Joose Keskitalo – äänittäjä, miksaaja
* Sakari Matikka – äänittäjä, miksaaja
* Sami Sänpäkkilä – masteroija

## Lähteet

## Aiheesta muualla
* ''Kaupungit puristuvat puristimissa'' discogs.com -sivustolla
Aminobentsotrifluoridi

**Aminobentsotrifluoridi** voi viitata johonkin seuraavista orgaanisesta yhdisteestä:
*m-Aminobentsotrifluoridi
*o-Aminobentsotrifluoridi
*p-Aminobentsotrifluoridi
Merisara

**Merisara** (*Carex mackenziei*) on sarakasvien (Cyperaceae) heimoon ja sarojen (*Carex*) sukuun kuuluva kasvilaji, jota tavataan Suomessa pääasiassa Pohjanlahden ja Suomenlahden rannikoilla.

## Ulkonäkö ja koko
Merisara on 10–40 senttimetrin korkuiseksi kasvava monivuotinen ruohokasvi, jolla on pystyt ja tanakat varret. Tyvitupet ovat vaaleanruskeita ja juurakko suikertava; versot ovat löyhinä kimppuina. Litteät lehdet ovat 2–3 millimetriä leveitä ja lähes varren pituisia, kellan- tai harmaanvihreitä. Yleisväritykseltään kasvi on vaaleanharmaanvihreä ja kasvaa mätästäen muodostaen usein laajojakin kasvustoja. Merisara muistuttaa huomattavasti harmaasaraa (*Carex canescens*).

Merisara on yhtäläistähkäinen saralaji ja sen 2,5–4 senttimetrin mittainen kukinto koostuu 3–6 munanmuotoisesta tähkästä. Tähkissä hedekukat ovat tyvellä ja emikukat kärjessä. Ylimmässä tähkässä on usein huomattavan paljon hedekukkia. Emikukat ovat kaksiluottisia. 2,5–3,5 millimetrin mittaiset pullakot ovat pyöreitä ja niissä on selvä, terävä suuota. Väriltään pullakot ovat aluksi vaaleita, mutta muuttuvat kypsyessään ruskehtaviksi.

## Levinneisyys
Suomessa merisaraa tavataan sekä Pohjanlahden että Suomenlahden rannikolla, hieman yleisemmin kuitenkin Pohjanlahden rannikolla. Ahvenanmaalla suurin osa uusimmista lajihavainnoista on kymmenien vuosien takaa.

## Nimitykset
Merisara on ruotsiksi *norskstarr* ja englanniksi *Norway sedge*, mutta samaa merkitsevä tieteellinen nimi *Carex norvegica* kuuluu varsinaisesti kirjosaralle. Se on kuitenkin myös merisaran tieteellisen nimen *Carex mackenziei* synonyymi, joskin tällöin sillä on eri auktorit kuin kirjosaran tieteellisellä nimellä. Lajiepiteetti *mackenziei* viittaa amerikkalaiseen kasvitieteilijään Kenneth Mackenzieen.

## Lähteet

## Aiheesta muualla
* Global Biodiversity Information Facility (GBIF): ''Carex mackenziei'' 
* Integrated Taxonomic Information System (ITIS): ''Carex mackenziei'' 
* United States Department of Agriculture (USDA): ''Carex mackenziei'' 
* Flora of North America: ''Carex mackenziei''
Agbani Darego

**Agbani Darego** (s. **Ibiagbanidokibubo Asenite Darego**, 22. joulukuuta 1982) on nigerialainen malli, joka voitti ensimmäisenä alkuperäisenä afrikkalaisena Miss Maailma -kilpailun vuonna 2001. Darego osallistui myös Miss Universum -kilpailuun samana vuonna ja sijoittui 10 parhaan joukkoon.

## Lähteet

## Aiheesta muualla
Mansaba

**Mansaba** on kaupunki sekä osa-alue eli sektori Oion alueella Guinea-Bissaussa. Se sijaitsee Cacheujoen eteläpuolella 22 kilometriä Farimista etelään. Kaupungissa on 5&nbsp;061 ja osa-alueella 43&nbsp;725 asukasta (vuonna 2009, väestönlaskenta). 

Mansaban osa-alueen pinta-ala on 1&nbsp;387,0 neliökilometriä. Kaupunkiväestön osuus on 11,6 %.

## Lähteet
Mansoa

**Mansoa** on kaupunki sekä osa-alue eli sektori Oion alueella Guinea-Bissaussa. Se sijaitsee Mansoajoen varrella 52 kilometriä Farimista etelään. Kaupungissa on 7&nbsp;996 ja osa-alueella 46&nbsp;046 asukasta (vuonna 2009, väestönlaskenta).

Mansoan osa-alueen pinta-ala on 1&nbsp;096,7 neliökilometriä. Kaupunkiväestön osuus on 17,4 %.

## Lähteet
Hr. Ms. O 12

**Hr. Ms. O 12** oli Alankomaiden kuninkaallisen laivaston vuonna 1931 palvelukseenotettu O 12 -luokan sukellusvene.

## Valmistus

Alus tilattiin 4. lokakuuta 1927 Koninklijke Maatschappij De Scheldeltä Vlissingenistä ja sen köli laskettiin 20. lokakuuta 1928. Alus laskettiin vesille 8. marraskuuta 1930 ja se otettiin palvelukseen 20. heinäkuuta 1931.

## Palvelus
Alus lähti 10. syyskuuta laivastovierailulle Göteborgiin ja Osloon yhdessä *[[Hr. Ms. O 13]]*:n, *[[Hr. Ms. O 15]]*:n, *[[Hr. Ms. Hertog Hendrik]]in*, *[[Hr. Ms. Kortenaer (1927)|Hr. Ms. Kortenaerin]]*, *[[Hr. Ms. Van Ghent (1926)|Hr. Ms. Van Ghentin]]* ja *[[Hr. Ms. Z 5]]*:n kanssa. Osasto palasi kotisatamaansa 22. syyskuuta.

Alus lähti 14. tai 16. huhtikuuta 1937 Nieuwedieoistä Den Helderistä sisaraluksensa *[[Hr. Ms. O 14]]*:n kanssa. Alukset matkasivat Azorien Ponta Delgadan ja Puerto Ricon San Juanin kautta Curacaoon, jonne ne saapuivat 6. toukokuuta. Alukset jatkoivat matkaansa Curacaosta Port of Spainin kautta Surinameen, jonne ne saapuivat 8. elokuuta. Curacaosta alukset aloittivat 24. marraskuuta kotimatkan Den Helderiin, jonne ne saapuivat San Juanin kautta 24. joulukuuta. Alus teki 20. syyskuuta - 13. joulukuuta 1938 uuden vierailun Curacaossa yhdessä *Hr. Ms. O 15*:n kanssa.

### Toinen maailmansota
Saksa hyökkäsi 10. toukokuuta 1940 Alankomaihin. Alus oli 14. toukokuuta Den Helderissä telakalla vuosihuollossa ja sen miehistö upotti aluksensa estääkseen sen joutumisen saksalaisille. Saksalaiset nostivat kesäkuussa hylyn ja korjauttivat sen Wilton-Fijenoordin telakalla. Alus liitettiin Saksan laivastoon nimellä *UD-2*.

Alus otettiin palvelukseen 30. tammikuuta 1943 päällikkönään korvetten kapitän F. Venier. Alus kuului sukellusvenekoulutuskeskuksessa Bergenissä Norjassa ja se poistettiin palveluksesta 6. heinäkuuta 1944 Kielissä. Alus upotettiin 3. toukokuuta 1945 Kielin satamaan. Myöhemmin aluksen hylky nostettiin romutettavaksi.

## Aluksen päälliköt
*UD-2*:n päälliköinä toimivat:
*korvettenkäpitan Franz Venier tammikuu 1943 - huhtikuu 1944
*eversti Günther Scholz huhtikuu - heinäkuu 1944

## Lähteet
*
*

### Viitteet
Nhacra

**Nhacra** on kaupunki sekä osa-alue eli sektori Oion alueella Guinea-Bissaussa. Se sijaitsee Geba- ja Mansoajokien välisellä kannaksella 80 kilometriä Farimista lounaaseen. Kaupungissa on 1&nbsp;669 ja osa-alueella 20&nbsp;639 asukasta (vuonna 2009, väestönlaskenta). 

Nhacran osa-alueen pinta-ala on 265,3 neliökilometriä. Kaupunkiväestön osuus on 8,1 %.

## Lähteet
Tunturinuppisara

**Tunturinuppisara** (*Carex arctogena*) on sarojen (*Carex*) sukuun kuuluva kasvilaji. Se kasvaa pienehköinä mättäinä kalkkipitoisilla alueilla tunturiseudulla. Tunturinuppisara on harvinainen, ja se muistuttaa eniten selvästi yleisempää lettonuppisaraa eli nuppisaraa (*Carex capitata*), jonka alalajina tai muunnoksena tunturinuppisaraa on myös aiemmin ja toisinaan nykyäänkin pidetty.

## Ulkonäkö
Tunturinuppisaran kukintona on yksi, varren päässä sijaitseva tähkä, jossa on sekä hede- että emikukkia. Hedekukat ovat tähkän yläosassa ja emikukat alaosassa. Emikukat ovat kaksiluottisia. Pullakot ovat ruskehtavia ja niissä on selkeä suuota.

## Levinneisyys Suomessa
Suomessa tunturinuppisaraa kasvaa lähinnä Käsivarren Lapissa, mutta joitakin havaintoja on myös etelämpää Muoniosta sekä Utsjoelta ja Inarista.

## Lähteet

## Aiheesta muualla
* Laji.fi: Tunturinuppisara (''Carex arctogena'')
* Kasviatlas 2018: Tunturinuppisaran (''Carex arctogena'') levinneisyys Suomessa
* JSTOR Global Plants: ''Carex arctogena'' 
* Integrated Taxonomic Information System (ITIS): ''Carex arctogena'' 
* Global Biodiversity Information Facility (GBIF): ''Carex arctogena''
Kimmo Alho

**Kimmo Alho** (s. ) on suomalainen Helsingin yliopiston psykologian emeritusprofessori, joka on tutkimuksessaan erikoistunut kognitiiviseen neurotieteeseen.  Hän on perehtynyt erityisesti tarkkaavaisuuden aivomekanismeihin ja niiden toimintaan nykyajan digitalisoituneissa elinympäristöissä.

## Ura
Alho valmistui Helsingin yliopistosta filosofian maisteriksi vuonna 1983 pääaineenaan yleinen psykologia ja filosofian tohtoriksi psykologian oppiaineessa 1987. Vuosina 1988–1998 hän työskenteli Suomen Akatemian nuorempana ja vanhempana tutkijana. Vuosina 1988–2000 hänellä oli kognitiivisen neurotieteen dosentuuri Helsingin yliopistossa ja vuodesta 1994 hän on ollut myös Turun yliopiston kognitiivisen neurotieteen dosentti. Vuosina 1998–1999 Alho hoiti psykologian vt. professuuria Helsingin yliopistossa ja vuosina 1999–2000 hän oli Tampereen yliopiston psykologian professori. Helsingin yliopiston psykologian professorina hän toimi vuosina 2000–2024. 

Alho on myös työskennellyt vierailevana tutkijana Kalifornian yliopistossa (University of California at Davis) vuosina 1989–1990, 2000–2001 ja 2007 sekä vierailevana tutkimusprofessorina Barcelonan yliopistossa vuosina 1996–1997 ja 2011–2012 ja Université Paris Descartes -yliopistossa vuosina 2018–2019. Vuosina 2012–2014 Alho työskenteli tutkimusjohtajana Helsingin yliopiston Tutkijakollegiumissa ja vuosina 2014–2015 tutkijana (Erik Allardt Fellow) Swedish Collegium for Advanced Study -tutkimuslaitoksessa Uppsalassa.

Alho valittiin Academia Europæan jäseneksi vuonna 2006, Suomalaisen Tiedeakatemian jäseneksi vuonna 2012   ja Society for Psychophysiological Research -seuran Fellow’ksi vuonna 2022. 

## Lähteet

## Aiheesta muualla
* Kimmo Alho Google Scholarissa
* Kimmo Alho Web of Science'ssa
* Kimmo Alho ORCIDissa
*Laakso, L.-K. (7.3.2016) Onko tyttöjen ja poikien aivoissa eroja? Huippututkijat vastaavat (yle.fi)
*Tutkijat avaavat tarkkaavaisuutemme rajoja (30.12.2013)  (aka.fi)
*Save and Quit? -asiantuntijahaastattelut (17.2.2020) Kimmo Alho, psykologian professori, Helsingin yliopisto (areena.yle.fi)
*Mediakasvatusseura ry (18.10.2021) Kimmo Alho: Median käyttö ja aivojen hyvinvointi. (youtube.com)
Bissorã

**Bissorã** on kaupunki sekä osa-alue eli sektori Oion alueella Guinea-Bissaussa. Se sijaitsee Cacheujoen eteläpuolella 40 kilometriä Farimista kaakkoon. Kaupungissa on 9&nbsp;520 ja osa-alueella 56&nbsp;585 asukasta (vuonna 2009, väestönlaskenta). 

Bissorãn osa-alueen pinta-ala on 1&nbsp;122,9 neliökilometriä. Kaupunkiväestön osuus on 16,8 %.

## Lähteet
Kirkonkylän koulu (Nastola)

**Kirkonkylän koulu** on vuonna 1877 perustettu ala-aste Nastolassa. Vanha puukoulu valmistui vuonna 1877, nykyinen koulurakennus 1960-luvulla. Oppilaita on vuonna 2015-17 200–300 kpl.
Rakennussääntö

**Rakennussääntö** (lyhenne RS) oli asetuksen luontoinen säädös, joka liittyi vuoden 1932 asemakaavalakiin.  Asemakaavalain 72. pykälä sisälsi valtuutuksen sen antamiseen. Rakennussääntö tuli voimaan 29. tammikuuta 1932 ja se ilmestyi Suomen asetuskokoelmassa nro 41 / 1931. Se julkaistiin myös Suomalaisen kirjallisuuden seuran kustantamassa  Lakikirjassa alkaen vuodesta 1934 vuoteen 1951 asti.  Rakennussääntö antoi asemakaavalakia täydentäviä täytäntöönpanomääräyksiä ja tarkempia määräyksiä asemakaavan, tonttijaon ja rakennussuunnitelman laatimisesta sekä rakennusjärjestyksen säätämisestä. Se sisälsi myös rakennusteknillisen osan. Rakennussääntö koski kaupunkien ja kauppaloiden ohella jossain määrin lievennettynä myös maaseutua.

Ennen rakennussääntöä noudatettiin vuoden 1734 rakennuskaaren määräyksiä ja vuoden 1856  Suomen kaupunkeja koskevan yhteisen rakennusasetuksen määräyksiä.

Vuoden 1959 rakennusasetus kumosi rakennussäännön.

## Lähteet
Keriöt

**Keriöt** (*Kyllinga*) on sarakasvien (Cyperaceae) heimoon kuuluva kasvisuku ja sukuun kuuluu 78 lajia.

Keriöt muistuttavat ulkonäöltään sädekaisloja (*Cyperus*). Joidenkin sädekaislalajien tavoin jotkin keriölajit aiheuttavat ongelmia ainakin Yhdysvalloissa kasvaessaan rikkaruohoina nurmikentillä. Nurmikentillä kasvavat keriölajit voivat kukkia ja lisääntyä säännöllisestä nurmenleikkuusta huolimatta.

## Lajeja
* *[[Kyllinga alba]]*
* *[[töpökeriö|Kyllinga brevifolia]]* – töpökeriö
* *[[Kyllinga bulbosa]]*
* *[[tanakeriö|Kyllinga erecta]]* – tanakeriö
* *[[Kyllinga gracillima]]*
* *[[Kyllinga inaurata]]*
* *[[Kyllinga lehmannii]]*
* *[[Kyllinga melanosperma]]*
* *[[Kyllinga nemoralis]]*
* *[[Kyllinga nervosa]]*
* *[[Kyllinga odorata]]*
* *[[Kyllinga tenuifolia]]*
* *[[Kyllinga vaginata]]*

## Lähteet

## Aiheesta muualla
* ITIS: ''Kyllinga'' 
* United States Department of Agriculture (USDA): ''Kyllinga'' 
* Flora of China: ''Kyllinga''
Lettonuppisara

**Lettonuppisara** eli **nuppisara** (*Carex capitata*) on sarojen (*Carex*) sukuun kuuluva kasvilaji. Se kasvaa pienehköinä mättäinä ja sen varret ovat kasvutavaltaan selvästi pystyjä. Lettonuppisaran kukintona on yksi tähkä, joka sijaitsee varren päässä. Tähkän yläosassa on hedekukkia ja alaosassa emikukkia. Emikukat ovat kaksiluottisia. Pullakot ovat vihertäviä sekä leveitä, ja niissä on lyhyt sekä sileä suuota.

Lettonuppisaran alalajina tai muunnoksena on aiemmin ja joskus myös nykyäänkin pidetty tunturinuppisaraa (*Carex arctogena*), mutta lajit ovat erotettavissa kukintotähkän koon sekä pullakoiden värityksen, muodon ja suuodan ulkonäön perusteella.

Lettonuppisara on tunturinuppisaran tavoin harvinainen, joskin sitä selvästi yleisempi, ja kasvaa pohjoisessa kosteilla kalkkipitoisilla kasvupaikoilla. Suomessa lettonuppisaraa tavataan eri puolilla Lapin maakuntaa, yleisimmin Enontekiöltä, mutta muutamia havaintoja on myös etelämpää Kainuusta.

Lettonuppisara on löydetty Ruotsin Lapista ja löytö on julkaistu vuonna 1759.

## Lähteet

## Aiheesta muualla
* Laji.fi: Lettonuppisara (''Carex capitata'')
* JSTOR Global Plants: ''Carex capitata'' 
* Integrated Taxonomic Information System (ITIS): ''Carex capitata'' 
* Global Biodiversity Information Facility (GBIF): ''Carex capitata'' 
* United States Department of Agriculture (USDA): ''Carex capitata'' 
* Flora of North America: ''Carex capitata''
Muinainen Libya

**Libya** (lat., ) viittasi antiikin aikana Niilin länsipuoliseen alueeseen, joka yleensä vastaa nykyistä Maghrebia. Sen kansa oli nykyisten berberien esi-isiä. Suppeammin Libya voisi viitata myös välittömästi länteen Egyptistä eli pienempään Marmarikan alueeseen ja Kyrenaikaan nykyisten Libyan ja Egyptin valtioiden alueella. Libyanmeri tai *Mare Libycum* oli osa Välimerta Kreetan eteläpuolella Kyrenen ja Aleksandrian välissä ja se vastaa sen nykyistä määritelmää.

Egyptiläisissä hieroglyfeissä muinaisen Libyan asukkaista mainitaan kaksi heimoa, joista käytetään nimiä Libu ja Meshwesh. Libyasta egyptiläiset käyttivät nimeä *Tjehenu*, ja se oli tuntematonta aluetta muinaisille egyptiläisille.

Hellenistisellä aikakaudella berbereistä tunnettiin *libyalaiset*, kreikkalainen termi sen asukkaille oli *Maghreb*. Maata kutsuttiin nimellä *Libya*, ja se ulottui nykyisestä Marokosta muinaisen Egyptin länsirajalle. Ala-Egyptin kolmas nomos tunnettiin hellenistisellä kaudella joskus nimellä Libya. Nykyinen Egypti sisältää muun muassa Siwan, joka kuului muinaiseen Libyaan. Siwi on berberikieli, jota puhutaan yhä alueella.

Rooman vallan aikana Libyan alue tai osa siitä kuului ensin Cyrenaican provinssiin, sitten Creta et Cyrenen provinssiin ja myöhäisroomalaisella kaudella Libya superiorin ja Libya inferiorin provinsseihin.

## Lähteet

## Aiheesta muualla
Dikamba

**Dikamba** (C8H6Cl2O3) on kloorattuihin bentsoehappojohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä muun muassa maataloudessa.

## Ominaisuudet
Huoneenlämpötilassa dikamba on väritöntä kiteistä ainetta. Yhdiste liukenee kohtalaisesti veteen ja hyvin orgaanisiin liuottimiin kuten etanoliin, asetoniin, kloroformiin sekä moniin alifaattisiin ja aromaattisiin hiilivetyihin esimerkiksi tolueeniin ja heksaaniin. Dikamba on keskivahva happo ja sen pK<sub>a</sub>-arvo on 1,87. Dikamba on vaikutukseltaan laajakirjoinen herbisidi ja tehoaa useisiin rikkakasveihin. Yhdisteen vaikutusmekanismi perustuu siihen, että se matkii kasvien omaa hormonia auksiinia. WHO luokittelee dikamban ihmiselle lievästi haitalliseksi yhdisteeksi. Aine ärsyttää ihoa, silmiä ja hengitysteitä ja sille altistumisesta voi seurata yskää, kurkkukipua ja huonovointisuutta.

## Valmistus ja käyttö
Dikamban synteesin ensimmäisessä vaiheessa 1,2,4-triklooribentseeni hydrolysoidaan natriumhydroksidin avulla 2,5-dikloorifenoliksi. Tämä yhdiste karboksyloidaan 3,6-dikloorisalisyylihapoksi, josta muodostetaan metyyliesteri reaktiolla metanolin kanssa. Tämän jälkeen yhdisteen fenolinen hydroksyyliryhmä metyloidaan eetteriksi ja metyyliesteri hydrolysoidaan emäksisissä olosuhteissa, jolloin muodostuu dikambaa.

Dikambaa käytetään herbisidinä muun muassa viljaviljelmillä, puistojen ja pihojen nurmilla, golfkentillä ja teiden varsilla. Yhdistettä voidaan käyttää rakeina tai lietettynä veteen. Yhdiste on hyvin runsaasti käytetty herbisidi ja tämän vuoksi osalle rikkaruohoista on kehittynyt resistenssi sitä vastaan.

## Lähteet
Töpökeriö

**Töpökeriö** (*Kyllinga brevifolia*) on sarakasvien (Cyperaceae) heimoon ja keriöiden (*Kyllinga*) sukuun kuuluva monivuotinen kasvilaji. Sitä kasvaa yleisesti trooppisilla ja subtrooppisilla alueilla sekä lämpimillä temperaattisen vyöhykkeen alueilla. Töpökeriö kasvaa erilaisilla avoimilla ruohostomailla, muun muassa tienpientareilla, hakkuuaukeilla sekä jokipenkereillä, aina noin 1500 metrin korkeudelle asti.

Töpökeriö kasvaa 10–50 senttimetriä korkeaksi ja se muodostaa pitkän, lähellä maanpintaa kulkevan juurakon. Varren päässä sijaitseva kukinto on pallomainen ja sen alla on isokokoisia tukilehtiä. Töpökeriön lehdistä ja varsista nousee hienonnettaessa esiin ominainen, minttukaramellintapainen tuoksu ja kasvia käytetäänkin erilaisiin lääkintätarkoituksiin. Hoitokeinona ripuliin käytetään töpökeriön tuoreista varsista valmistettua tahnaa, jota nautitaan riisin kera kerran päivässä kolmen päivän ajan.

## Lähteet

## Aiheesta muualla
* JSTOR Global Plants: ''Kyllinga brevifolia'' 
* Integrated Taxonomic Information System (ITIS): ''Kyllinga brevifolia'' 
* Global Biodiversity Information Facility (GBIF): ''Kyllinga brevifolia'' 
* United States Department of Agriculture (USDA): ''Kyllinga brevifolia'' 
* Flora of North America: ''Kyllinga brevifolia'' 
* Flora of China: ''Kyllinga brevifolia''
Erkka Nissinen

**Erkka Nissinen** (s. 1975 Kerava) on suomalainen nykytaiteilija. Hän opiskeli Lontoossa Slade School of Fine Art -taidekoulussa ja valmistui kuvataiteen maisteriksi Helsingin Taideyliopiston Kuvataideakatemiasta vuonna 2001. Vuosina 2007-08 hän työskenteli Amsterdamissa Rijkskademie van Beeldende Kunsten -taiteilijaresidenssissä. Vuonna 2017 Nissinen edusti Suomea Venetsian biennaalissa yhdessä taiteilija Nathaniel Mellorsin kanssa näyttelyllä *The Aalto Natives*.

Nissinen on vuosien aikana tuottanut sarjan videoteoksia ja installaatioita, joissa hän tee-se-itse-metodillaan hyödyntää arkikielisiä ja digitaalisia työkaluja luodakseen absurdin koomis-filosofisen maailman. Mediateoksissaan Nissinen käsittelee sarjakuvamaisten narratiivien ja karikatyyrimäisten – usein taiteilijan itsensä esittämien – hahmojen kautta monipuolisia teemoja, kuten sosiaalista vuorovaikutusta, seksuaalisuutta, väkivaltaa sekä tietoisuuden ja luovuuden alkuperää. Nissinen asuu ja työskentelee New Yorkissa.

Vuonna 2013 Nissinen sai mediataiteen AVEK-palkinnon, ja vuonna 2011 Rotterdam Art Fair -tapahtuman arvostetun Illy-palkinnon.

## Lähteet
Tanakeriö

**Tanakeriö** (*Kyllinga erecta*) on sarakasvien (Cyperaceae) heimoon ja keriöiden (*Kyllinga*) sukuun kuuluva monivuotinen kasvilaji. Siitä voidaan erottaa kolme erilaista alueellista muunnosta. Tanakeriötä kasvaa ruohostomailla eteläisessä Afrikassa, Madagaskarilla sekä Maskareeneilla ja sitä myös viljellään itäisessä Afrikassa.

Tanakeriö kasvaa 10–40 cm korkeaksi ja sen suikertavasta juurakosta kasvavat varret ovat kolmisärmäisiä sekä noin 1–2 mm paksuja. Lehdet ovat noin 5–20 mm pitkiä ja 2–4 mm leveitä. Tanakeriön kukinto on kellanvihreä ja tähkämäinen.

Tanakeriötä käytetään ravintona, lääkinnässä, aromaattisten yhdisteiden lähteenä sekä koti- ja tarve-esineiden valmistuksessa.

## Lähteet

## Aiheesta muualla
* JSTOR Global Plants: ''Kyllinga erecta'' 
* Global Biodiversity Information Facility (GBIF): ''Kyllinga erecta''
Printti

**Printti** on suomalainen tietokonelehti, jota A-lehdet julkaisi vuodesta 1984 vuoteen 1987.

Lehti kilpaili aikanaan Mikrobitin kanssa.

## Lähteet
Kati Metsäpelto

**Kati Metsäpelto** on suomalainen nopeuslaskun maailmanmestari vuodelta 2003 sekä SE-nainen 237.780 km/h.  Aktiiviura vuosina 1993-2006.

## Lähteet
Caravela

**Caravela** on saari sekä osa-alue eli sektori Bolaman alueella Guinea-Bissaussa. Se sijaitsee Bissagossaaristossa 90 kilometriä Bolamasta länteen. Osa-alueella on 4&nbsp;263 asukasta (vuonna 2009, väestönlaskenta). 

Caravelan osa-alueen pinta-ala on 1&nbsp;160,3 neliökilometriä. Muita saaria ovat Carache, Formosa, Maio ja Ponta (Nago). Kaupunkiväestöä ei ole.

## Lähteet
Uno (Guinea-Bissau)

**Uno** on saari sekä osa-alue eli sektori Bolaman alueella Guinea-Bissaussa. Se sijaitsee Bissagossaaristossa 90 kilometriä Bolamasta lounaaseen. Osa-alueella on 6&nbsp;751 asukasta (vuonna 2009, väestönlaskenta). 

Osa-alueen muita saaria ovat Eguba, Orango Grande, Unhocomo, Unhocomozinho ja Uracane. Kaupunkiväestöä ei ole.

## Lähteet
Kaliningradin stadion

**Rostec Arena** eli **Kaliningradin stadion** (aik. **Arena Baltika**) on Oktyabrskyn saarella Kaliningradissa, Venäjällä sijaitseva jalkapallostadion. Stadionin pääasiallinen käyttäjä on FK Baltika Kaliningrad. Stadion on valmistunut vuonna 2018 ja sen kokonaiskatsojakapasiteetti on 30&nbsp;600 katsojaa. Kentän pinta on luonnonnurmi.

Stadion oli yksi vuoden 2018 jalkapallon maailmanmestaruuskilpailujen kisa-areenoista. 

## Lähteet
Sergei Zilitinkevitš

**Sergei Sergejevitš Zilitinkevitš** (, julkaisuissa ; 14. huhtikuuta 1936 Leningrad, Neuvostoliitto – 15. helmikuuta 2021) oli Ilmatieteen laitoksen tutkimusprofessori, joka  teki tutkimustyötä erityisesti vesistöjen ja ilmakehän rajakerrokseen liittyen. 

Ennen Suomeen tuloaan Zilitinkevitš toimi vuosina 1959–1990 Neuvostoliitossa useissa vesi- ja ilmakehään liittyvissä opetus- ja tutkimustehtävissä, kuten laboratorion johtajana Geofysikaalisessa pääobservatoriossa, Meritieteen instituutin Leningradin toimipisteen perustajana sekä professorina Venäjän hydrometeorologisessa valtionyliopistossa. Sittemmin hän oli Tanskassa Risøn kansallisessa laboratoriossa vierailevana professorina (1990), Saksassa Max Planckin meterologian instituutin, Hampurin  yliopiston, Alfred Wegenerin polaari- ja meritutkimusinstituutin ja GKSS-tutkimuskeskuksen vierailevana professorina (1991–1997), Ruotsissa Uppsalan yliopiston meteorologian professori (1997–2003; jonka jälkeen emeritusprof.), Suomessa Helsingin yliopiston rajakerroksen fysiikkaan keskittyneen Marie Curie -oppituolin haltija (professori, 2004–2007). Vuodesta 2008 hänellä oli Ilmatieteen laitoksen tutkimusprofessorin sekä Helsingin yliopiston Fysiikan laitoksen ilmakehätieteiden osaston tutkimusjohtajan status.

Professori Zilitinkevitš oli Academia Europæan jäsen vuodesta 2000, Suomalaisen Tiedeakatemian ulkomainen jäsen vuodesta 2009 ja Suomen Tiedeseuran ulkomainen jäsen vuodesta 2012. Muihin tunnustuksiin kuuluvat muun muassa Euroopan geotieteiden unionin (EGU) myöntämät Bjerknes- ja Wegener-mitalit (2000 ja 2015). Vuonna 2015 hänelle myönnettiin Nižni Novgorodin valtionyliopiston (NNGU) ja vuonna 2016 Odessan ekologisen yliopiston kunniatohtorin arvo.

## Lähteet

## Aiheesta muualla
* Sergei Zilitinkevitšin artikkeleita Google Scholarissa  (google.com)
*Sergej Zilitinkevich. Finnish Meteorological Institute , Helsinki. Meteorology  (researchgate.net)
*Sergei Zilitinkevitšin muistokirjoitus Helsingin Sanomissa
Koviot

**Koviot** (*Scleria*) on sarakasvien (Cyperaceae) heimoon kuuluva kasvisuku. Sukuun kuuluu 253 lajia.

Suurin osa koviolajeista on monivuotisia, mutta sukuun kuuluu myös yksivuotisia lajeja. Kovioita tavataan laajalti ympäri maapalloa trooppisilla sekä muilla lämpimillä alueilla.

Kovioiden varret ovat suunnilleen kolmisärmäisiä ja lehdet ohuita sekä pitkulaisia. Kovioiden kukinto on useasta tähkylämäisestä osakukinnosta koostuva kokonaisuus, jossa kukat ovat yksineuvoisia. Emikukat ovat kolmeluottisia, ja kovioiden hedelmä on pähkylä. Pähkylät ovat väriltään usein vaaleita, harmahtavia tai joskus lähes mustia.

## Lajeja
* *[[Scleria angusta]]*
* *[[Scleria bracteata]]*
* *[[mukulakovio|Scleria bulbifera]]* – mukulakovio
* *[[Scleria ciliata]]*
* *[[Scleria distans]]*
* *[[Scleria foliosa]]*
* *[[Scleria hirtella]]*
* *[[Scleria hispidula]]*
* *[[Scleria latifolia]]*
* *[[Scleria laxa]]*
* *[[Scleria lithosperma]]*
* *[[Scleria melanotricha]]*
* *[[Scleria microcarpa]]*
* *[[Scleria pauciflora]]*
* *[[Scleria purpurascens]]*
* *[[Scleria secans]]*
* *[[Scleria terrestris]]*
* *[[Scleria testacea]]*

## Lähteet

## Aiheesta muualla
* ITIS: ''Scleria'' 
* United States Department of Agriculture (USDA): ''Scleria'' 
* Flora of China: ''Scleria''
Bubaque

**Bubaque** on saari, kaupunki sekä osa-alue eli sektori Bolaman alueella Guinea-Bissaussa. Se sijaitsee Bissagossaaristossa 50 kilometriä Bolamasta lounaaseen. Kaupungissa on 4&nbsp;299 ja osa-alueella 11&nbsp;204 asukasta (vuonna 2009, väestönlaskenta). 

Bubaquen osa-alueen pinta-ala on 1&nbsp;013,3 neliökilometriä. Muita saaria ovat Canhabaque, Ganogo, João Vieira, Menegue, Orangozinho, Rubane ja Soga. Kaupunkiväestön osuus on 38,4 %.

## Lähteet
Kazan Arena

**Kazan Arena** on stadion Kazanin kaupungissa. Sen kapasiteetti on 44&nbsp;779. Se oli yksi jalkapallon MM-kilpailujen 2018 pelipaikoista.

## Lähteet

## Aiheesta muualla
Klaus Ahlstedt

**Klaus Torsten Ahlstedt** (24. helmikuuta 1932 Helsinki – 25. toukokuuta 1993 Helsinki) oli suomalainen energianeuvos ja talouselämän vaikuttaja. Hän toimi Imatran Voima Oy:n varapääjohtajana ja Oulujoki Oy:n toimitusjohtajana. 

Ahlstedt valmistui Teknilliseen korkeakoulun sähkölinjalta diplomi-insinööriksi vuonna 1956. Valmistuttuaan hän sai paikan Imatran Voima Oy:n pääkonttorin sähköosaston suunnitteluinsinöörinä ja jatkoi korkeakoulussa vuodet 1959–1964 sähkölaitosopin assistenttina. Imatran Voimassa hän yleni vuonna 1963 käyttöosaston toimistopäälliköksi, vuonna 1965 apulaisosastonjohtajaksi ja vuonna 1970 osastonjohtajaksi. Vuonna 1975 Ahlstedt kutsuttiin Imatran Voiman johtokuntaan ja 1982 varatoimitusjohtajaksi sekä johtokunnan varapuheenjohtajaksi. Vuonna 1983 hänestä tuli Kemijoki Oy:n hallituksen varapuheenjohtaja, Teollisuuden Voima Oy:n hallintoneuvoston jäsen ja Oulujoki Oy:n toimitusjohtaja. Tytäryhtiö Oulujoki Oy sulautui vuonna 1991 emoyhtiöön.

Ahlstedt toimi 1980-luvulla useissa valtion energia-alaan liittyvässä neuvottelu- ja suunnittelukunnassa. Tällaisia olivat muun muassa Sähköhuollon neuvottelukunnan jäsenyys ja puolustustaloudellisen suunnittelukunnan eri sektorien jäsenyydet sekä jäsenyydet ja johtotehtävät useissa sähköntuottajayhdistyksissä, kuten Suomen Voimalaitosyhdistyksessä, Suomen Sähkölaitosyhdistyksessä ja Sähköntuottajien yhteistyövaltuuskunnassa. Ahlstedtilla oli myös kansainvälisiä tehtäviä. Pohjoismaisen sähköyhteistyöorganisaation Nordelin käyttökomitean jäseneksi hänet nimettiin vuonna 1970 ja sen puheenjohtajaksi 1984. Sähköenergia-alan kansainvälisen kattojärjestön UNIPEDEn hallitukseen hänet kutsuttiin 1981 ja kolme vuotta myöhemmin hänet nimitettiin järjestön varapresidentiksi. 

Ahlstedtille myönnettiin energianeuvoksen arvonimi vuonna 1989. Hän jatkoi Imatran Voima Oy:n varatoimitusjohtajana vuoteen 1993 jolloin organisaatiomuutosten yhteydessä hänet nimitettiin varapääjohtajaksi. Ahlstedt kuoli samana vuonna. 

## Perhe

Klaus Ahlstedtin isä Karl Torsten Ahlstedt oli poikansa tavoin diplomi-insinööri. Äiti Ragnhild Kunigunda omaa sukua Åhman oli kotiäiti. Ahlstedtin vaimo vuodesta 1957 oli Svenska handelshögskolanista valmistunut diplomikirjeenvaihtaja Anna-Stina Nyholm. 

## Lähteet
Boé (Guinea-Bissau)

**Boé** on osa-alue eli sektori Gabún alueella Guinea-Bissaussa. Osa-alueella 10&nbsp;878 asukasta (vuonna 2009, väestönlaskenta). Sen pinta-ala on 3&nbsp;287,8 neliökilometriä. Kaupunkiväestöä ei ole.

Guinea-Bissau julistettiin itsenäiseksi Madina do Boéssa 24. syyskuuta 1973. Seudulta on löydetty suuri bauksiittiesiintymä. Maan hallitus sopi sen hyödyntämisestä Angola Bauxiten kanssa vuonna 2008, mutta vuoden 2012 vallankaappaus jäädytti hankkeen.

## Lähteet
* 

### Viitteet
Pitche

**Pitche** on kaupunki sekä osa-alue eli sektori Gabún alueella Guinea-Bissaussa. Se sijaitsee lähellä Guinean rajaa 32 kilometriä Gabústa itään. Kaupungissa on 4&nbsp;766 ja osa-alueella 45&nbsp;594 asukasta (vuonna 2009, väestönlaskenta). 

Pitchen osa-alueen pinta-ala on 2&nbsp;021,4 neliökilometriä. Kaupunkiväestön osuus on 10,5 %.

## Lähteet
Pirada

**Pirada** on kaupunki sekä osa-alue eli sektori Gabún alueella Guinea-Bissaussa. Se sijaitsee Senegalin rajalla 55 kilometriä Gabústa pohjoiseen. Kaupungissa on 2&nbsp;512 ja osa-alueella 29&nbsp;837 asukasta (vuonna 2009, väestönlaskenta). 

Piradan osa-alueen pinta-ala on 934,4 neliökilometriä. Kaupunkiväestön osuus on 8,4 %.

## Lähteet
Petrenko

**Petrenko** on seuraavien tunnettujen henkilöiden sukunimi:

* Aleksandr Petrenko (s. 1983), venäläinen kolmiloikkaaja
* Kirill Petrenko (s. 1972), venäläinen kapellimestari
* Pavlo Petrenko (s. 1979), ukrainalainen poliitikko
* Sergei Petrenko (s. 1968), neuvostoliittolainen jääkiekkoilija
* Vasili Petrenko (s. 1976), venäläinen kapellimestari
* Viktor Petrenko (s. 1969), ukrainalainen taitoluistelija
Serbia ja Montenegron jääkiekkomaajoukkue

**Serbia ja Montenegron jääkiekkomaajoukkue** edusti Serbia ja Montenegroa kansainvälisissä jääkiekkokilpailuissa. Maajoukkue toimi itsenäisesti vuodesta 1995 alkaen, kun Jugoslavian jääkiekkomaajoukkue oli lakkautettu Jugoslavian hajottua. Kun puolestaan Serbia ja Montenegro jakautui vuonna 2006 Serbiaksi ja Montenegroksi, myös sen maajoukkue lakkautettiin ja tilalle muodostettiin Serbian jääkiekkomaajoukkue. Montenegron jääkiekkomaajoukkuetta ei ole toistaiseksi muodostettu.

## Saavutukset arvokisoissa
### Olympialaiset
* 1998 – *ei selviytynyt esikarsinnoista*
* 2002 – *ei selviytynyt esikarsinnoista*
* 2006 – *ei selviytynyt esikarsinnoista*

### Maailmanmestaruuskisat

* 1995 – C-sarja; 8.
* 1996 – D-sarja; 2.
* 1997 – D-sarja; 4.
* 1998 – C-sarja; 6.
* 1999 – *Alankomaiden hallitus esti päätöksellään joukkueen osallistumisen turnaukseen* 

* 2000 – C-sarja; 8.
* 2001 – II divisioonan ryhmä B; 3.
* 2002 – II divisioonan ryhmä B; 2.
* 2003 – II divisioonan ryhmä A; 2.
* 2004 – II divisioonan ryhmä B; 2.
* 2005 – II divisioonan ryhmä B; 2.
* 2006 – II divisioonan ryhmä A; 4.

## Lähteet
Luettelo televisiosarjan Ensisilmäyksellä jaksoista

*[[Ensisilmäyksellä]]* on yhdysvaltalainen  komediasarja, joka seuraa Ted Mosbyn (roolissa Josh Radnor) ja hänen ystäviensä Marshall Eriksenin (Jason Segel), Robin Scherbatskyn (Cobie Smulders), Barney Stinsonin (Neil Patrick Harris) sekä Lily Aldrinin (Alyson Hannigan) elämää Manhattanilla. Sarjan tapahtumien kehyskertomuksena toimii vuoden 2030 Ted (ääniroolissa Bob Saget), joka alkaa kertoa lapsilleen tarinaa siitä, miten tapasi heidän äitinsä. Suomessa sarjaa on esittänyt televisiokanavat MTV3, Sub sekä Fox. Yhdeksän tuotantokauden aikana sarjasta tuotettiin 208 jaksoa. Yhdysvalloissa sarja alkoi 19. syyskuuta 2005 ja Suomessa 20. helmikuuta 2008. Sarjan päätösjakso esitettiin Yhdysvalloissa 31. maaliskuuta 2014 ja Suomessa 17. helmikuuta 2016.

Sarjan tuotantokaudet ovat saatavilla myös DVD:nä.

## Yleiskatsaus




## Jaksot
### Ensimmäinen tuotantokausi (2005–2006)

### Toinen tuotantokausi (2006–2007)

### Kolmas tuotantokausi (2007–2008)

### Neljäs tuotantokausi (2008–2009)

### Viides tuotantokausi (2009–2010)

### Kuudes tuotantokausi (2010–2011)

### Seitsemäs tuotantokausi (2011–2012)

### Kahdeksas tuotantokausi (2012–2013)

### Yhdeksäs tuotantokausi (2013–2014)

## Lähteet